**Bekendtgørelse om delegation af kompetencen i kapitel 2 a i lov om offentlige veje m.v. til Sund & Bælt Holding A/S**

I medfør af § 17 r, stk. 1, i lov nr. 1520 af 27. december 2014 om offentlige veje m.v., som ændret ved lov nr. 658 af 8. juni 2016 og lov nr. 434 af 16. marts 2021, fastsættes:

**§ 1.** Sund & Bælt Holding A/S, eller et datterselskab til Sund & Bælt Holding A/S, bemyndiges til at udøve de beføjelser, som Vejdirektoratet er tillagt efter kapitel 2 a i lov om offentlige vej m.v. eller regler fastsat i medfør af samme kapitel, i forbindelse med:

1. Etableringen af en beredskabsplads beliggende på det areal der afgrænses af frakørselsrampe TSA15 i nord, tilkørselsrampe TSA 16 i vest og Øresundsmotorvejen i syd.
2. Udvidelse af Øresundsmotorvejen.
3. En Østlig Ringvej.

**§ 2.** Ved projekter som skal tillades ved vedtagelsen af en anlægslov, varetager Transportministeriet de nødvendige myndighedsopgaver.

**§ 3.** Bekendtgørelsen træder i kraft den 1. marts 2022.